Document ID: 32007R0081

UREDBA KOMISIJE (ES) št. 81/2007
z dne 29. januarja 2007
o določitvi količin obveznosti dobave za uvoz trsnega sladkorja v skladu s Protokolom AKP in Sporazumom z Indijo za obdobje dobave 2006/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 31 Uredbe,
ob upoštevanju naslednjega:
(1)
Člen 12 Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) določa podrobna pravila za določanje količin obveznosti dobave z dajatvijo nič za proizvode z oznako KN 1701, izražene v enakovredni količini belega sladkorja, za uvoz iz držav podpisnic Protokola AKP in Sporazuma z Indijo.
(2)
Zaradi uporabe členov 3 in 7 Protokola AKP, členov 3 in 7 Sporazuma z Indijo in člena 12(3) ter členov 14 in 15 Uredbe (ES) št. 950/2006 mora Komisija določiti količine obveznosti dobave za vsako državo izvoznico za obdobje dobave 2006/2007 na podlagi trenutno razpoložljivih informacij.
(3)
Uredba Komisije (ES) št. 642/2006 (3) začasno določa količine obveznosti dobave za uvoz trsnega sladkorja v skladu z AKP Protokolom in Sporazumom z Indijo za obdobje dobave 2006/2007.
(4)
Zato je treba določiti količine obveznosti dobave za obdobje 2006/2007 v skladu s točko (b) člena 12(2) Uredbe (ES) št. 950/2006.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Količine obveznosti dobave za uvoz proizvodov z oznako KN 1701, izraženih v enakovredni količini belega sladkorja, iz držav podpisnic AKP Protokola in Sporazuma z Indijo za obdobje dobave 2006/2007 za vsako zadevno državo izvoznico, so določene v Prilogi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. januarja 2007

Labels: 3
17
18